APSTIPRINĀTS:

Nīcas novada domes

Iepirkumu komisijas sēdē

Protokols Nr.1

2021.gada 21.janvāris

**IEPIRKUMS**

atbilstoši Publisko iepirkumu likuma 9.panta kārtībai

**„Hibrīda tipa apgaismojuma laternu iegāde un uzstādīšana Nīcas novadā**

**projekta “Ilgtspējīgs stāvlaukums Bernātos” ietvaros”**

**NOLIKUMS**

**Iepirkuma identifikācijas numurs**

**NND/2021/01**

Nīcā, 2021

1. **VISPĀRĪGĀ INFORMĀCIJA**
   1. **Pasūtītājs:**

|  |  |
| --- | --- |
| Pasūtītāja nosaukums: | Nīcas novada dome |
| Juridiskā adrese: | Bārtas iela 6, Nīca, Nīcas pagasts, Nīcas novads, LV-3473 |
| Reģistrācijas numurs: | 90000031531 |
| Tālruņa numurs : | 25449086 |
| Faksa numurs: | 63489502 |
| E-pasta adrese: | [dome@nica.lv](mailto:dome@kandava.lv) |
| Darba laiks: | Katru darba dienu: 8:30 – 12:00 un 12:30 - 17:00, izņemot pirmdienās līdz 18:00, piektdienās līdz 16:00.  Pirmssvētku dienās darba laiks saīsināts par 2 stundām. |
| Kontaktpersona par iepirkumu: | Anda Liepa - Iepirkumu speciālistes p.i., e-pasts: [iepirkumi@nica.lv](mailto:iepirkumi@nica.lv), tālr. 63452260 |
| Kontaktpersona par tehnisko specifikāciju: | Raivis Kalējs, Nīcas novada domes attīstības nodaļas vadītājs, e-pasts: [raivis.kalejs@nica.lv](mailto:ingars.kalejs@nica.lv), tālr.: 25683731 |

* 1. **Pretendents:** piegādātājs, kurš ir iesniedzis atbilstoši noformētu piedāvājumu saskaņā ar Pasūtītāja prasībām.
  2. **Izpildītājs:** Pretendents, ar kuru pasūtītājs noslēdzis iepirkuma līgumu.
  3. **Iepirkumu komisija:** Iepirkumu organizē ar Nīcas novada domes 2020.gada 5.oktobra rīkojumu Nr.2.1.5/110 par Nīcas novada domes iepirkuma komisiju (turpmāk - Komisija).
  4. **Piemērojamā iepirkuma procedūra:** Iepirkums saskaņā ar Publisko iepirkumu likuma (turpmāk - PIL) 9. pantu.
  5. **Iepirkuma priekšmets:** Ar vēja un saules enerģiju darbināmu (hibrīda sistēmas) apgaismojuma laternu piegāde, montāža un pieslēgšana, saskaņā ar tehnisko specifikāciju (9.pielikums).
  6. **CPV kods:** galvenais kods **: 31000000-6** (elektriskie mehānismi, iekārtas un palīgmateriāli; apgaismojums);CPV kods: 31527210-1 (laternas); CPV kods: 51000000-9 (uzstādīšanas pakalpojumi).
  7. **Līguma izpildes vieta:** Bernātos, īpašumā “Jūraskāpas” saskaņā ar tehnisko specifikāciju (8. pielikums). Hibrīda tipa apgaismojums jāpiegādā un jāuzstāda īpašumā "Jūraskāpas", Bernāti, Nīcas pagasts, Nīcas novads.
  8. **Līguma izpildes termiņš:** līdz 2021.gada 30. jūnijam, iepriekš saskaņojot ar pasūtītāju.
  9. Iepirkums tiek veikts projekta **“Ilgtspējīgs stāvlaukums Bernātos” (pr. Nr. 19-02-FL03-F043.0207-000001)** ietvaros, kas tiek īstenots Eiropas Jūrlietu un zivsaimniecības fonda (EJZF) Latvijas rīcības programmas zivsaimniecības attīstībai 2014.-2020.gadam apakšpasākuma 43.02 “Sabiedrības virzītas vietējās attīstības stratēģiju īstenošana” aktivitātē 43.02.2. Atbalsts vides resursu un zvejas vai jūras kultūras mantojuma saglabāšanā.
  10. **Iepirkumu procedūras dokumentu sastāvā ietilpst šis iepirkuma nolikums ar sekojošiem pielikumiem, kas ir nolikuma neatņemama sastāvdaļa (turpmāk tekstā- nolikums):**
      1. Pieteikums dalībai iepirkumā (1.pielikums);
      2. Finanšu piedāvājums (2.pielikums);
      3. Tehniskais piedāvājums (3.pielikums);
      4. Apliecinājums par pieredzi (4.pielikums);
      5. Informācija par līguma izpildi (5.pielikums);
      6. Personas, uz kuras iespējām pretendents balstās, apliecinājums (6.pielikums);
      7. Apakšuzņēmēja apliecinājums (7.pielikums);
      8. Tehniskā specifikācija (8.pielikums);
      9. Līguma projekts (9.pielikums);
      10. Ģenerālplāns (10.pielikums).
  11. **Nolikuma saņemšana:**
      1. Piegādātājs ar šī iepirkuma nolikumu un tajā ietvertajiem dokumentiem var iepazīties tos lejupielādējot interneta vietnē [www.nica.lv](http://www.nica.lv) sadaļā Pašvaldība >Iepirkumi > Publiskie iepirkumi, elektronisko iepirkumu sistēmas interneta vietnē [www.eis.gov.lv](https://www.eis.gov.lv/EIS/), kā arī Nīcas novada domē, 5. kabinetā darba laikā: P. 8.30-18.00; O.T.C.8.30-17.00; Pk.8.30-16.00, pārtraukums 12.00-12.30. Pirmssvētku dienās darba laiks saīsināts par 2 stundām.
      2. Iepirkuma procedūras dokumenti ir pieejami brīvi un bez maksas. Ja ieinteresētie pakalpojuma sniedzēji vēlas saņemt iepirkuma procedūras dokumentus drukātā veidā, Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus. Pasūtītājs pieprasa samaksu, saskaņā ar Ministru kabineta 2006.gada 21.novembra noteikumiem Nr.940 „Noteikumi par informācijas sniegšanas maksas pakalpojumiem”.
  12. Papildus informācijas sniegšana:
      1. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms pieteikumu un piedāvājumu iesniegšanas termiņa beigām.
      2. Jebkura papildu informācija, kas tiks sniegta saistībā ar šo iepirkumu, tiks publicēta pasūtītāja mājas lapā pie nolikuma (www.nica.lv sadaļā Pašvaldība > Iepirkumi > Publiskie iepirkumi) un elektronisko iepirkumu sistēmā ([www.eis.gov.lv](http://www.eis.gov.lv) sadaļā e-konkursi). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju, kam ir nodrošināta brīva un tieša elektroniskā pieeja.
      3. Ikvienā sarakstes dokumentā ietver iepirkuma nosaukumu un identifikācijas numuru.
      4. Ieinteresētajiem piegādātājiem, kas vēlas saņemt atbildi uz jautājumu par iepirkuma dokumentiem vai skaidrojumu, jautājumi iesūtami iepirkuma kontaktpersonai e-pastā [iepirkumi@nica.lv](mailto:iepirkumi@nica.lv) .
      5. Papildu informāciju pasūtītājs publicē savā mājaslapā, kur pieejams nolikums un elektronisko iepirkumu sistēmā ([www.eis.gov.lv](http://www.eis.gov.lv) sadaļā e-konkursi), kā arī vienlaikus nosūta to piegādātājam, kas uzdevis jautājumu.
  13. **Piedāvājuma iesniegšanas vieta, datums, laiks un kārtība:**
      1. Pretendents drīkst iesniegt tikai vienu piedāvājuma variantu par visu apjomu.
      2. Piedāvājumi, kas sagatavotiatbilstoši iepirkuma nolikumam, iesniedzami Elektronisko iepirkumu sistēmā (turpmāk – EIS) e-konkursu apakšsistēmā (<https://www.eis.gov.lv/EKEIS/Supplier/>) **līdz 2021. gada 5. februārim, plkst.14:00.**
      3. **Piedāvājumi ir iesniedzami tikai elektroniski** EIS e-konkursu apakšsistēmā. Pēc noteiktā termiņa vai ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
      4. Piedāvājumu atvēršana notiek slēgtā iepirkumu komisijas sēdē Nīcas novada domē, tūlīt pēc piedāvājumu iesniegšanas termiņa beigām.
      5. EIS e-konkursu apakšsistēma nodrošina piedāvājumu pirmā līmeņa šifrēšanu. Ja pretendents piedāvājuma datu aizsardzībai izmantojis piedāvājuma šifrēšanu, pretendentam, ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz derīga elektroniskā atslēga ar paroli šifrētā dokumenta atvēršanai.
  14. **Piedāvājuma derīguma termiņš:**
      1. Piedāvājumam jābūt spēkā t.i. saistošam Pretendentam (iesniedzējam) ne mazāk kā 90 (deviņdesmit) dienas vai līdz iepirkuma līguma noslēgšanai, skaitot no nolikuma 1.14.2. punktā noteiktā piedāvājumu iesniegšanas termiņa beigām. Pretendentam, ar kuru tiks noslēgts iepirkuma līgums – visu līgumsaistību izpildes laiku, skaitot no nolikuma 1.14.2. punktā noteiktā piedāvājumu iesniegšanas termiņa beigām. Pretendents piedāvājumam var noteikt ilgāku derīguma termiņu.
      2. Ja objektīvu iemeslu dēļ iepirkuma līgumu nevar noslēgt nolikuma 1.15.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, nemainot sava piedāvājuma saturu un cenu, tad pretendents 3 (trīs) darba dienu laikā rakstiski paziņo pasūtītājam.

2. PIEDĀVĀJUMA NOFORMĒŠANA

* 1. Piedāvājums jāsagatavo datorrakstā valsts valodā. Ja kāds no Pretendenta iesniegtajiem dokumentiem nav valsts valodā, tas jānoformē atbilstoši Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” 6.punktā norādītajam.
  2. Iesniedzot dokumentus Pretendents var visu piedāvājumu parakstīt ar Elektroniskās iepirkumu sistēmas piedāvāto elektronisko parakstu, vai parakstīt katru no iesniegtajiem dokumentiem ar drošu elektronisko parakstu, vai parakstīt katru dokumentu atsevišķi un pievienot skenētu PDF failu. Piedāvājumu paraksta persona, kurai ir pretendenta pārstāvības tiesības vai tās pilnvarotā persona, pievienojot normatīvajos aktos noteiktā kartībā noformētu pilnvaru.
  3. Visām izmaksām piedāvājumā jābūt uzrādītām euro (EUR), noapaļojot līdz divām zīmēm aiz komata.
  4. Dokumenti aizpildāmi saskaņā ar nolikumam pievienotajām pielikumu veidlapu formām.
  5. Dokumentu noformēšanā Pretendentam jāievēro Dokumentu juridiskā spēka likuma un Ministru kabineta 2018.gada 04.septembra noteikumu Nr.558 „Dokumentu izstrādāšanas un noformēšanas kārtība” prasības.
  6. Ja attiecībā uz Piedāvājumu vai atsevišķām tā daļām nepieciešams ievērot komercnoslēpumu, Pretendents to norāda savā piedāvājumā, detalizēti norādot, kura informācija Pretendenta piedāvājumā ir komercnoslēpums vai cita ierobežotas pieejamības informācija un normatīvo aktu kas to nosaka.
  7. Iesniedzot piedāvājumu, pretendents apliecina, ka ir iepazinies un piekrīt visiem nolikuma, tā pielikumu, tajā skaitā Līguma projekta, nosacījumiem un ir iepazinies ar visiem Latvijas Republikā spēkā esošiem normatīvajiem aktiem, kas jebkādā veidā var ietekmēt vai var attiekties uz nolikumā, Līgumā noteiktajām vai ar to saistītajām darbībām.

1. **PRASĪBAS UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments[[1]](#footnote-1):** |
| **3.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziska vai juridiska persona, vai šādu personu apvienība jebkurā to kombinācijā, kas attiecīgi piedāvā tirgū veikt nepieciešamos pakalpojumus. | 3.1.1.Pretendenta pieteikums dalībai iepirkumā (**1.pielikums**).  3.1.2.Finanšu piedāvājums (**2.pielikums**).  3.1.3.Tehniskais piedāvājums (**3.pielikums).**  3.1.4. Pretendenta apliecinājums par piedalīšanos iepirkumā jāparaksta pretendenta pārstāvim ar pārstāvības tiesībām vai tā pilnvarotai personai.  3.1.5. Ja piedāvājumu paraksta cita persona, Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un/vai līgumu.  3.1.6. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katrai personai, kas iekļauta piegādātāju apvienībā, pārstāvim ar pārstāvības tiesībām. |
| **3.2**. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamos pakalpojumus. | 3.2.1. Attiecībā uz Latvijā reģistrētiem pretendentiem, komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (<https://www.eis.gov.lv/>).  3.2.2. Ārvalstīs reģistrētam pretendentam, kas nav reģistrēts Uzņēmumu reģistrā un/vai Būvkomersantu reģistrā, jāpievieno attiecīgos faktus apliecinoši dokumenti (kopijas). |
| **3.3.** Pretendentam ir pieredze vismaz 1 (viena) līdzīga rakstura \* līguma izpildē pēdējo 3 (trīs) gadu laikā (2018., 2019., 2020. un 2021. gads līdz piedāvājumu iesniegšanas termiņa beigām) vai īsākā periodā, kura ietvaros veikta apgaismojuma laternu iegāde, montāža un pieslēgšana.  \* par līdzīga rakstura pieredzi uzskatāmi hibrīda sistēmas apgaismojuma piegādes un uzstādīšanas darbi. | 3.3.1. Informācija par iepriekšējo pieredzi (**4.pielikums**).  3.3.2. Lai apliecinātu Pretendenta pieredzes atbilstību prasītajam, piedāvājumam pievieno dokumentu, kas apliecina līguma pilnīgu izpildi (pieņemšanas – nodošanas akts) un pozitīvu atsauksmi par šo pašu līgumu. |
| **3.4.** Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.  Šajā gadījumā pretendents un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | Pretendents pierāda Komisijai, ka viņa rīcībā būs nepieciešamie resursi, iesniedzot šo personu apliecinājumu par sadarbību konkrētā līguma izpildē (**6.pielikums**), kurā norādīts, ka persona, uz kuras iespējām un resursiem pretendents balstās, uzņemas solidāro atbildību par iepirkuma līguma izpildi. |
| **3.5.** Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.  Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Pretendents pierāda Komisijai, ka tā rīcībā būs nepieciešamie resursi, iesniedzot šo personu apliecinājumu (**6.pielikums**) par nepieciešamo resursu nodošanu pretendenta rīcībā. |
| **3.6.** Pretendenta piesaistītajiem apakšuzņēmējiem ir visi nepieciešamie sertifikāti, licences un atļaujas norādīto darba daļu veikšanai. Informācija jānorāda par tiem apakšuzņēmējiem, kuriem nododamā darba daļa ir vismaz 10% (desmit procenti) no apjoma. | 3.6.1. Informācija par līguma izpildi (**5.pielikums**).  3.6.2. Apakšuzņēmēja apliecinājums (**7.pielikums**). |
| **3.7.** Pretendenta rīcībā ir visi nepieciešamie resursi savlaicīgai un kvalitatīvai līguma izpildei. | Informācija par līguma izpildi (**5.pielikums**), kur pretendents norāda:   1. vai līguma izpildei plānots piesaistīt apakšuzņēmējus (sniedz informāciju par līguma izpildei piesaistītajiem apakšuzņēmējiem); 2. piesaistītos speciālistus, to pienākumus un saistību ar pretendentu. 3. Citus līguma izpildei nepieciešamos resursus |
| **3.8.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **3.9.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2. punkts un 3.10. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **3.10.** Uz pretendentu neattiecas Publisko iepirkumu likuma 9.panta astotajā daļā noteiktie izslēgšanas nosacījumi. | Komisija pārbauda, ievērojot Publisko iepirkumu likuma 9.panta noteikto kārtību. |

1. **PIEDĀVĀJUMA NOFORMĒJUMA PĀRBAUDE, PRETENDENTU ATLASE UN PIEDĀVĀJUMU VĒRTĒŠANA, LĪGUMA SLĒGŠANA**
   1. **Vispārīga informācija:**
      1. Piedāvājumu noformējuma pārbaudi, pretendentu atlasi un piedāvājumu vērtēšanu komisija veic slēgtā sēdē.
      2. Komisijai ir tiesības pieprasīt, lai pretendents precizē sniegto informāciju, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
      3. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
      4. Ja komisija pieprasa, lai pretendents precizē iesniegto informāciju, tā nosaka termiņu līdz kuram pretendentam jāsniedz atbilde.
      5. Ja pretendents neiesniedz komisijas pieprasītās ziņas vai paskaidrojumus, komisija piedāvājumu vērtē pēc tiem dokumentiem, kas ir iekļauti piedāvājumā.
      6. Piedāvājumu vērtēšanai un salīdzināšanai komisija var pieaicināt ekspertu.
      7. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.
      8. Ekspertam ir tiesības iepazīties ar piedāvājumiem, kā arī lūgt komisiju pieprasīt no pretendenta papildu informāciju, kas ir nepieciešama atzinuma sagatavošanai.
      9. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.
   2. **Vērtēšanas kārtība:**
      1. Pasūtītājs izslēdz pretendentu no dalības iepirkumā jebkurā no Publisko iepirkumu likuma 9. panta astotajā daļā minētajiem gadījumiem. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9. panta astotās daļas 1., 2., 4. vai 5. punktā minēto apstākļu dēļ, pasūtītājs rīkojas atbilstoši Publisko iepirkumu likuma 9. panta devītajai daļai.
      2. Pārbaudot piedāvājumu atbilstību nolikumā izvirzītajām prasībām, komisija pārbauda atbilstību noformējuma prasībām, atbilstību pretendentu atlases prasībām, atbilstību būvprojektam un veic piedāvājuma izvēli.
      3. Konstatējot piedāvājuma neatbilstību kādai no prasībām, Komisijai ir tiesības izslēgt pretendentu no turpmākas dalības iepirkumā un neizskatīt piedāvājumu nākamajā izvērtēšanas posmā.
      4. Pasūtītājs pārbauda pretendentu, kuram būtu piešķiramas līguma slēgšanas tiesības, pirms gala lēmuma pieņemšanas par līguma noslēgšanu, Starptautisko un Latvijas Republikas nacionālo sankciju likuma 11.1 panta kārtībā.
      5. Pēc lēmuma pieņemšanas pretendenti 3 (*trīs*) darba dienu laikā tiek informēti par iepirkuma komisijas lēmumu. Par to pretendentiem tiek nosūtīta vēstule, izmantojot pretendenta pieteikumā norādītos kontaktus.
   3. **Piedāvājuma izvēles kritērijs:**

4.3.1. Piedāvājuma izvēles kritērijs ir piedāvājums ar viszemāko cenu.

4.3.2. Komisija izvēlas uzvarētāju saskaņā ar noteikto piedāvājuma izvēles kritēriju tikai no piedāvājumiem, kas pilnībā atbilst Nolikuma un Tehniskās specifikācijas prasībām un nav atzīts par nepamatoti lētu.

* + 1. Pasūtītājam ir tiesības pārtraukt iepirkuma procedūru, ja tam ir objektīvs pamatojums.
  1. **Piedāvājumu vērtēšana un izvēle**
     1. Par pretendentu, kuram būtu piešķiramas līguma slēgšanas tiesības, tiek atzīts tas pretendents, kura piedāvājums ir par zemāko cenu. Līgumu slēdz ar pretendentu, kura piedāvājums atbilst visām iepirkuma nolikuma prasībām un ir ar viszemāko cenu.
     2. Komisija, pirms lēmuma pieņemšanas, pārbauda vai pretendentam ir nodokļu parāds, dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz EUR 150.00 (viens simts piecdesmit euro 00 centi), ievērojot Publisko iepirkumu likuma 9.panta, desmitajā daļā noteikto.
     3. Ja izraudzītais pretendents atsakās slēgt līgumu, tad komisija lemj vai piešķirt līguma slēgšanas tiesības nākamajam pretendentam, kura piedāvājums ir ar nākamo zemāko cenu.
     4. Gadījumā, ja Pasūtītājam Eiropas Jūrlietu un zivsaimniecības fonda atbalstīta projekta “Ilgtspējīgs stāvlaukums Bernātos” (pr. Nr. 19-02-FL03-F043.0207-000001) ietvaros netiek piešķirts finansējums vai piešķirtais finansējums ir nepietiekams, tad Pasūtītājs ir tiesīgs apturēt tā izpildi līdz turpmākam finansējuma piešķiršanas brīdim.
  2. **Līguma slēgšana:**
     1. Ar iepirkuma uzvarētāju tiek slēgts iepirkuma līgums, pamatojoties uz pretendenta piedāvājumu, nolikuma prasībām un iepirkuma līguma projektu.
     2. Ja līguma slēgšanas tiesības tiek piešķirtas personu apvienībai/grupai, kas uz piedāvājuma iesniegšanas brīdi nav izveidojusi personālsabiedrību, tad 10 (desmit) darba dienu laikā jāizveido personālsabiedrība.
     3. Ja personu grupa/apvienība nolikuma 4.5.1. punktā minētā termiņā neiesniedz apliecinājumu par personālsabiedrības izveidošanu, pretendents tiek izslēgts no dalības iepirkumā un līguma slēgšanas tiesības tiek piešķirtas nākamam pretendentam.
     4. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu.
     5. Pirms lēmuma pieņemšanas par līguma noslēgšanu ar nākamo pretendentu, kurš piedāvājis nākamo saimnieciski izdevīgāko piedāvājumu, pasūtītājs, ja nepieciešams, ir tiesīgs pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
     6. Pasūtītājs var izbeigt iepirkumu bez rezultāta, ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi.
     7. Pasūtītājs var izbeigt iepirkumu bez rezultāta, ja konstatē, ka piedāvātā finanšu līgumcena ir lielāka nekā pasūtītāja finanšu iespējas.
     8. Jebkuri noteikumi, tiesības, pienākumi, kas nav atrunāti šajā nolikumā, tiek izskatīti atbilstoši Publisko iepirkumu likumam un citiem saistītajiem normatīvajiem aktiem.

**1.pielikums**

**Iepirkuma Nr. NND/2021/01 nolikumam**

**PIETEIKUMS DALĪBAI IEPIRKUMĀ**

(**Nīcas novada domes Iepirkumu komisijai)**

|  |  |  |  |  |
| --- | --- | --- | --- | --- |
| **Informācija par pretendentu[[2]](#footnote-2)** | | | | |
| Pretendenta nosaukums (vai vārds, uzvārds): | |  | | |
| Reģistrācijas numurs (vai personas kods): | |  | | |
| Juridiskā adrese: | |  | | |
| Pasta adrese: | |  | | |
| Tālrunis: | |  | Fakss: |  |
| E-pasta adrese: | |  | | |
| Vispārējā interneta adrese: | |  | | |
|  | | | | |
| **Finanšu rekvizīti¹** | | | | |
| Bankas nosaukums: |  | | | |
| Bankas kods: |  | | | |
| Konta numurs: |  | | | |
|  | | | | |
| **Informācija par pretendenta kontaktpersonu¹** | | | | |
| Vārds, uzvārds: |  | | | |
| Ieņemamais amats: |  | | | |
| Tālrunis: |  | | Fakss: |  |
| E-pasta adrese: |  | | | |

Parakstot šo pieteikumu, apliecinām savu dalību un iesniedzam savu piedāvājumu (turpmāk- Piedāvājums) iepirkumā **“Hibrīda tipa apgaismojuma laternu iegāde un uzstādīšana Nīcas novadā projekta “Ilgtspējīgs stāvlaukums Bernātos” ietvaros”**, **identifikācijas Nr. NND/2021/1 (turpmāk – Iepirkums).**

**Parakstot šo pieteikumu, mēs apliecinām, ka:**

1. esam iepazinušies ar iepirkuma nolikumu, tehnisko specifikāciju (8.pielikums) un Līguma projektu (9.pielikums) un piekrītam iepirkuma nolikuma, tehniskās specifikācijas un līguma projekta nosacījumiem;
2. mūsu rīcībā ir visi nepieciešamie resursi savlaicīgai un kvalitatīvai līguma izpildei;
3. šis Piedāvājums ir sagatavots individuāli un nav saskaņots ar konkurentiem;
4. ar šo mēs apstiprinām, ka mūsu Piedāvājums ir spēkā 90 (deviņdesmit) dienas, skaitot no piedāvājumu atvēršanas dienas;
5. visa piedāvājumā sniegtā informācija ir patiesa;
6. gadījumā, ja tiksim atzīti par iepirkuma uzvarētāju, līgumsaistību izpildei tiks nozīmēta atbildīgā persona *(amats, vārds, uzvārds) \_\_\_\_\_\_\_\_\_\_\_\_\_\_\_\_\_\_\_*, tālrunis \_\_\_\_\_\_\_\_\_\_\_, e-pasts\_\_\_\_\_\_\_\_\_\_\_\_\_\_\_\_\_\_\_\_\_.

*(Piedāvājumu pašrocīgi paraksta Pretendenta paraksta tiesīgā amatpersona vai pilnvarotā persona)*

|  |  |
| --- | --- |
| Vārds, uzvārds,  Amats[[3]](#footnote-3) |  |
| Paraksts |  |
| Datums |  |

**2.pielikums**

**Iepirkuma Nr. NND/2021/01 nolikumam**

**FINANŠU PIEDĀVĀJUMS**

Iepazīstoties ar iepirkuma **“Hibrīda tipa apgaismojuma laternu iegāde un uzstādīšana Nīcas novadā projekta “Ilgtspējīgs stāvlaukums Bernātos” ietvaros”** (identifikācijas Nr. NND/2021/01) nolikumu un tā pielikumiem, tajā skaitā ar tehnisko specifikāciju (8.pielikums), mēs, parakstījuši šo dokumentu, piedāvājam izpildīt nolikumā norādītos pakalpojumus par šādu kopējo cenu:

|  |  |  |  |  |
| --- | --- | --- | --- | --- |
| **Nr.p.k.** | **Nosaukums** | **Kopējā cena,**  **EUR bez PVN** | **PVN** | **Kopējā cena,**  **EUR ar PVN** |
| 1. | Hibrīda apgaismojuma stabi (4 komplekti) |  |  |  |
| 2. | Hibrīda sistēmas montāža un pieslēgšana |  |  |  |
| 3. | Hibrīda sistēmas piegāde: “Jūraskāpas”, Bernāti, Nīcas pagasts, Nīcas novads, LV-3473 |  |  |  |
|  | **KOPĀ** | **\*** |  |  |

\* cena, kas tiek vērtēta

**Parakstot šo finanšu piedāvājumu, apliecinām, ka:**

* iesniedzot piedāvājumu, esam iepazinušies ar visiem apstākļiem, kas varētu ietekmēt līguma summu. Līdz ar to garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam;
* mums ir nepieciešamās speciālās atļaujas un sertifikāti iepirkuma nolikumā minēto pakalpojumu veikšanai;
* mūsu piedāvājumā ir iekļautas visas nepieciešamās izmaksas, lai veiktu pilnīgu un kvalitatīvu ar vēja un saules enerģiju darbināmu apgaismojuma laternu piegādi, montāžu un pieslēgšanu saskaņā ar iepirkuma tehnisko specifikāciju;
* pakalpojumus veiksim nolikuma 1.9. apakšpunktā minētajā termiņā;
* esam iepazinušies un piekrītam iepirkuma līguma projekta nosacījumiem.

Ar šo garantējam sniegto ziņu patiesumu un precizitāti. Saprotam un piekrītam prasībām, kas izvirzītas pretendentiem šā iepirkuma nolikumā.

|  |  |
| --- | --- |
| Pretendents: |  |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Datums: |  |

**3. pielikums**

**Iepirkuma ID Nr. NND/2021/01 nolikumam**

**TEHNISKAIS PIEDĀVĀJUMS**

Pretendents

(pretendenta nosaukums)

piedāvājam veikt hibrīda tipa apgaismojuma laternu piegādi, montāžu un pieslēgšanu iepirkumā **“Hibrīda tipa apgaismojuma laternu iegāde un uzstādīšana Nīcas novadā projekta “Ilgtspējīgs stāvlaukums Bernātos” ietvaros” (identifikācijas Nr. NND/2021/01)**:

|  |  |  |  |  |  |
| --- | --- | --- | --- | --- | --- |
| **Nr.**  **p.k.** | **Prasība** | **Mērvienība** | **Daudzums** | **Piegādātāja tehniskie rādītāji (atbilst/ neatbilst)** | **Pretendenta piedāvātās iekārtas (ražotājs un modelis)** |
| 1 | Vēja ģenerators 0,5kw | gab. | 4,00 |  |  |
| 2 | Vēja ģeneratora masts (8metri) ar pamatni, cinkots | gab. | 4,00 |  |  |
| 3 | PV solārais panelis, monokristāls, 345W | gab. | 4,00 |  |  |
| 4 | Solāro paneļu stiprinājumi | gab. | 4,00 |  |  |
| 5 | Solārais kontrolieris DC 24V, 20A ar automātisko ieslēgšanos un izslēgšanos | gab. | 4,00 |  |  |
| 6 | Dziļizlādes gēla akumulators 12V, 220 Ah | gab. | 8,00 |  |  |
| 7 | Solārais kabelis, 6mm2 | m | 74,00 |  |  |
| 8 | Solārie DC automātslēdži, 12A | kompl. | 8,00 |  |  |
| 9 | IP 65 akumulatoru kārba | gab. | 4,00 |  |  |
| 10 | LED apgaismojums 50\* W, 24 VDC | gab. | 4,00 |  |  |
| 11 | Hibrīda sistēmas piegāde, montāža un pieslēgšana |  | | | |
| 12 | Palīgmateriāli |  | | | |

Darbi tiks veikti atbilstoši Iepirkuma Nolikumam, Tehniskajai specifikācijai un noslēgtajam līgumam*.*

|  |  |
| --- | --- |
| Pretendents: |  |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Datums: |  |

**4.pielikums**

**Iepirkuma Nr.** **NND/2021/01 nolikumam**

**APLIECINĀJUMS PAR PIEREDZI**

*(Tabulā norāda informāciju atbilstoši nolikuma 3.3. punktā noteiktajam)*

|  |  |
| --- | --- |
| **1** | |
| Pasūtītājs |  |
| Izpildītājs |  |
| Līguma priekšmets |  |
| Līguma summa EUR, bez PVN\* |  |
| Pakalpojuma izpildes datums |  |
| Kontaktinformācija atsauksmju iegūšanai (kontaktpersona, amats, tālr. nr., e-pasts) |  |
| *Lai apliecinātu Pretendenta pieredzes atbilstību prasītajam, piedāvājumam pievieno dokumentu, kas apstiprina līguma pilnīgu izpildi (pieņemšanas-nodošanas akts) un pievieno pozitīvu atsauksmi.* | |

|  |  |
| --- | --- |
| Pretendents: |  |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Datums: |  |

**5.pielikums**

**Iepirkuma Nr. NND/2021/01 nolikumam**

**INFORMĀCIJA PAR LĪGUMA IZPILDI**

Ar šo apliecinām, ka pretendenta rīcībā ir visi nepieciešamie resursi savlaicīgai un kvalitatīvai līguma izpildei un līguma izpildi paredzēts organizēt atbilstoši turpmāk norādītajai informācijai:

**ĢENERĀLUZŅĒMĒJS**

|  |  |  |  |
| --- | --- | --- | --- |
| ***Ģenerāluzņēmēja nosaukums, reģistrācijas numurs*** | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |

**APAKŠUZŅĒMĒJI (norāda visus apakšuzņēmējus, kurus plānots piesaistīt līguma izpildē un kuriem nododamā darba daļa ir vismaz 10% no kopējā apjoma)[[4]](#footnote-4)**

|  |  |
| --- | --- |
| Apakšuzņēmējus līguma izpildē piesaistīt nav paredzēts |  |

*(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt)*

|  |  |
| --- | --- |
| Apakšuzņēmējus līguma izpildē ir paredzēts piesaistīt |  |

*(tabulā norāda apakšuzņēmējiem nododamo darbu apjomu un veidus)*

|  |  |  |  |  |
| --- | --- | --- | --- | --- |
| ***Apakšuzņēmēja nosaukums, reģistrācijas numurs*** | ***Vai uzņēmums atbilst mazā vai vidējā uzņēmuma statusam [[5]](#footnote-5)*** | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |  |
|  |  |  |  |  |

Piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam.

**personAS, kas atbildīgas par LĪGUMA IZPILDI**

|  |  |  |
| --- | --- | --- |
| ***Pienākumi līguma izpildē\**** | ***Speciālista vārds, uzvārds*** | ***Persona, kuru pārstāv\**** |
| Atbildīgais speciālists, kurš veiks ar vēja un saules enerģiju darbināmu (hibrīda sistēmas) apgaismojuma laternu piegādi, montāžu un pieslēgšanu |  |  |
| Atbildīgais speciālists, kurš veiks ar vēja un saules enerģiju darbināmu (hibrīda sistēmas) apgaismojuma laternu piegādi, montāžu un pieslēgšanu |  |  |
| *\* pievieno papildus vai dzēš liekās ailes atkarībā no speciālistu skaita* |  |  |

\*norāda, vai piesaistītais speciālists ir

A pretendenta (piegādātāja vai piegādātāju apvienības) resurss/darbinieks

B apakšuzņēmēja - komersanta resurss/darbinieks

C apakšuzņēmējs - persona, kurai ir pastāvīgās prakses tiesības un kas tiks piesaistīta uz atsevišķa līguma pamata konkrētā līguma izpildē

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums |  |

**6.pielikums**

**Iepirkuma Nr. NND/2021/01 nolikumam**

**PERSONAS, UZ KURAS IESPĒJĀM PRETENDENTS BALSTĀS, APLIECINĀJUMS**

Ar šo, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(personas, uz kuras iespējām pretendents balstās, nosaukums, reģistrācijas Nr. (ja juridiska persona) vai vārds, uzvārds, personas kods (ja persona, uz kuras iespējām pretendents balstās, ir fiziska persona):*

1. apliecina, ka ir informēts par to, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Pretendenta nosaukums, reģistrācijas numurs)* iesniegs piedāvājumu Nīcas novada domes (Reģ. Nr. 90000031531) organizētās iepirkuma procedūras **“Hibrīda tipa apgaismojuma laternu iegāde un uzstādīšana Nīcas novadā projekta “Ilgtspējīgs stāvlaukums Bernātos” ietvaros” ID. Nr. NND/2021/01** ietvaros;
2. gadījumā, ja ar Pretendentu tiks noslēgts iepirkuma līgums, apņemas nodot Pretendentam šādus resursus: *(īss Pretendentam nododamo resursu, piemēram, finanšu resursu, speciālistu un/vai tehniskā aprīkojuma) apraksts);*
3. uzņemas solidāro atbildību par iepirkuma līguma izpildi (saskaņā ar nolikuma 3.5. punktu).[[6]](#footnote-6)

Paraksttiesīgās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstītāja vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.pielikums**

**Iepirkuma Nr. NND/2021/01 nolikumam**

APAKŠUZŅĒMĒJA APLIECINĀJUMS

Ar šo, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(apakšuzņēmēja nosaukums, reģistrācijas Nr. (ja juridiska persona) vai vārds, uzvārds, personas kods (ja apakšuzņēmējs ir fiziska persona):*

1. apliecina, ka ir informēts par to, ka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*Pretendenta nosaukums, reģistrācijas numurs)* iesniegs piedāvājumu Nīcas novada domes (Reģ. Nr. 90000031531) organizētās iepirkuma procedūras **“Hibrīda tipa apgaismojuma laternu iegāde un uzstādīšana Nīcas novadā projekta “Ilgtspējīgs stāvlaukums Bernātos” ietvaros”** **ID. Nr. NND/2021/01** ietvaros;
2. gadījumā, ja ar Pretendentu tiks noslēgts iepirkuma līgums, apņemas sniegt šādus pakalpojumus: *(īss pakalpojumu apraksts*).

Paraksttiesīgās personas paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8.pielikums**

**Iepirkuma Nr. NND/2021/01 nolikumam**

**TEHNISKĀ SPECIFIKĀCIJA**

* 1. Veikt ar saules un vēja enerģiju darbināmu apgaismojuma stabu ar LED gaismekļiem piegādi, montāžu un pieslēgšanu. Teritorijā paredzēts izvietot 4 (četrus) šādus apgaismojuma stabu komplektus uz pārbūvējama stāvlaukuma perimetra. Apgaismojuma stabus paredzēts uzstādīt būvdarbu noslēguma stadijā, būvobjektā “Stāvlaukuma pārbūve īpašumā “Jūraskāpas”, Bernātu dabas parkā”. Izpildītājs nodod pilnībā funkcionējošu hibrīda apgaismojuma sistēmu.
  2. Tehniskā specifikācija apgaismojuma staba komplektam:

1.2.1. Vēja ģenerators:

1.2.1.1. Vēja ģenerators 0,5 kW

1.2.1.2. Vēja ģeneratora masts (8 metri) ar pamatni, cinkots

1.2.2. PV solārais panelis:

1.2.2.1. PV solārais panelis, monokristāls, 345 W

1.2.2.2. Solāro paneļu stiprinājumi

1.2.2.3. Solārais kontrolieris DC 24 V, 20 A ar automātisko ieslēgšanos un izslēgšanos

1.2.3. Elektroierīces:

1.2.3.1. 2 dziļizlādes gēla akumulatori 12 V, 220 Ah

1.2.3.2. Solārais kabelis, 6 mm (18,5 m.)

1.2.3.3. 2 solārie DC automātslēdži, 12 A

1.2.3.4. IP 65 akumulatoru kārba

1.2.3.5. LED apgaismojums 50 W, 24 VDC

* 1. Piegādātajām precēm jābūt jaunām, iepriekš nelietotām un atbilstoši sertificētām.
  2. Piegādātājs piegādā un uzstāda hibrīda apgaismojumu līdz 2021. gada līdz 30. jūnijam, iepriekš saskaņojot ar Pasūtītāju.
  3. Piegādātajai Precei tiek dots garantijas laiks – vismaz 2 (divi) gadi no pieņemšanas – nodošanas akta abpusējas parakstīšanas dienas.
  4. Izpildot darbus, Piegādātājs ievēro visas Latvijas Republikā spēkā esošajos normatīvajos aktos noteiktās tehniskās, sanitārās, vides aizsardzības, ugunsdrošības u.c. pamatprasības.

**9.pielikums**

**Iepirkuma Nr. NND/2021/01 nolikumam**

**LĪGUMA PROJEKTS**

(skatīt atsevišķā failā 9.pielikums)

**10.pielikums**

**Iepirkuma Nr. NND/2021/01 nolikumam**

**ĢENERĀLPLĀNS**

(skatīt atsevišķā failā 10.pielikums)

1. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas. [↑](#footnote-ref-1)
2. *Ja piedāvājumu iesniedz personu/grupu apvienība, šie lauki jāaizpilda par katru personu apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā.* [↑](#footnote-ref-2)
3. Ja piedāvājumu iesniedz personu/grupu apvienība, šie lauki jāaizpilda par katru personu apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā. [↑](#footnote-ref-3)
4. Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.

   Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu. [↑](#footnote-ref-4)
5. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-5)
6. “C” punkts attiecināms uz personu, uz kuras iespējām pretendents balstās, tikai ja pretendents balstās uz šīs personas saimnieciskajām un finansiālajām iespējām. [↑](#footnote-ref-6)